**PRIJELAZ IZ RAZREDNE**

**NA PREDMETNU NASTAVU**

 Prijelaz iz razredne na predmetnu nastavu događa se u razdoblju intenzivnih psihičkih i fizičkih promjena. To je razdoblje predpuberteta/puberteta koje samo po sebi unosi nemir u vašu djecu, jača njihova težnja za samostalnošću ali i potreba za zaštitom i sigurnošću - ovisnost o roditeljima i učiteljima, utjecaj vršnjaka postaje sve snažniji…

**Sa čime se suočavaju budući petaši?**

**Strah** od novog, nepoznatog, teškog, opsežnog gradiva proizvodi osjećaj **nesigurnosti**, nerealno preuveličavanje ( grozno strogi profesori, traže jako puno, dijele jedinice, uspoređuju te s bratom ili sestrom.., stariji učenici će ti se rugati, gurati te, uzimati ti marendu, tko zna što sve još…)

a sve to utječe na njihovo **samopouzdanje**.

**Posljedice** proživljavanja **nekih promjena**, roditelji uočavaju tek na **uspjehu** učenika koji ponekad nije u skladu s njihovim očekivanjima.

**Snalaženje u novim okolnostima**

* Veći broj predmeta – novi predmeti (priroda, povijest, geografija, tehnička kultura)
* Više učitelja – različiti predavački stilovi, zahtjevi i kriteriji ocjenjivanja
* Razrednica – nije „samo njihova“, ima i druge učenike po satnici
* Seljenje iz učionice u učionicu
* Susretanje s mnoštvom starijih učenika
* Duži boravak u školi – satnica (blok sati)
* Više učenja
* Očekuje se veća samostalnost
* Domaće zadaće – iz više predmeta

**Što utječe na uspjeh u petom razredu?**

* Predznanje (znanje, vještine, navike stečene u razrednoj nastavi: osobito tehnika čitanja, razumijevanje pročitanog, automatizirane računske operacije)
* Sposobnosti

* Motivacija za učenje
* Radne navike (redovito pisanje DZ, učenje – ponavljanje, vježbanje..)
* Tehnike učenja
* Usmjereno praćenje nastave (postavljanje pitanja, javljanje kad se zna, traženje pojašnjenja, pomoći…)
* Pomoć u kući (onim učenicima kojima je ona potrebna)
* Samopouzdanje i pozitivna slika o sebi

**Pomoć roditelja je neophodana**

* **Uskladite** svoja **očekivanja** s očekivanjima i motivacijom svoga djeteta. Previsoka očekivanja – dijete je pod pritiskom.
* Pomozite djetetu napraviti **raspored dana**: vrijeme za učenje, slobodno vrijeme i vrijeme za kućne obveze –tako se navikava na rad u određeno vrijeme stvara naviku i dosljednost u radu.
* Osigurajte mu stalno, **uvijek isto, mirno mjesto za učenje** (NE TV, kompjutor, mobitel)
* Izradite **plan učenja** i stavite na vidljivo mjesto
* Pomozite mu **učinkovito učiti** (to ćemo ih i mi poučavati u školi):

* informativno pročitati tekst
* reletjeti istaknute naslove
* podijeliti na manje dijelove
* pročitati više puta (nejasne dijelove pročitati naglas)
* praviti bilješke
* podvlačiti bitno
* naći odgovore ( na pitanja iza lekcije) u tekstu
* izrada umnih mapa – lakše učenje uz pomoć asocijacija: što o tome već zna, povezivanje s prijašnjim znanjem (učit će u školi )
* traženje primjera, prepričavanje
* učenje sa smislom, s razumijevanjem – postavite mu nekoliko pitanja i sl…
* Rastumačite djetetu da je **učinkovito korištenje nastave pola posla** (pažljivo pratiti, bilježiti, javljati se, pitati..)
* **Hrabrite** i hvalite dijete i za male uspjehe
* Učite ga da je **pogriješiti OK,** pokažite mu **kako** grešku može **popraviti** ( odnosi se i na slabije ocjene)
* **Kritiziranje zamijenite UPUTOM** kako može biti bolji, kako nešto može popraviti
* **Zahtjevajte** da se obvezno pridržava dogovora oko učenja, **dogovorite posljedice** – ako se dogovor ne ispoštuje, nešto se mora dogoditi (NE fizičko kažnjavanje, već uskrata privilegija: TV, mobitel, kompjutor…)
* Imajte **redovite kontakte s razrednicom i s ostalim učiteljima iz RV**, ako je potrebno. Tako ćete stalno biti informirani o uspjehu, moći ćete dobiti dodatna objašnjenja i upute za poboljšanje, izbjeći ćete nesporazume, razvijat ćete suradničke odnose sa školom i imati informacije o pomoći koja se nudi u školi u slučaju bilo kakvih problema ( pomoć SRS, drugih učitelja, dopunska, dodatna nastava,..)
* **Odnos:** roditelj - učitelj –učenik je od izuzetne važnosti, **njegujte** ga.

UČENIK/CA

RODITELJ

UČITELJ/ICA

* Izuzetno je važno pomoćidjetetu u razvijanju **pozitivne slike o sebi, samopoštovanje** ( ističite u čemu je dobro, uspješno, pomozite ako želi bolje, pokažite kako ili potražite pomoć ).

NE ZABORAVITE,

ZADOVOLJNO DIJETE JE SRETNO DIJETE,

A TO NAM JE SVIMA CILJ,

ZAR NE?

 Pedagoginja: Nada Lovretić, prof.

 nada.lovretic@skole.hr